**FARSKÉ OZNAMY – filiálky NEMČICE ⦁ Farnosti Topoľčany**

**24. nedeľa v Cezročnom období**

(11.9.2022 – 18.9.2022)

▪ **Sv. omše počas týždňa v Nemčiciach a ich úmysly**:

*Štvrtok*: 09.00 h. + Štefan a Emília Justoví, Marianna Vaňová a ich rodičia

*Piatok*: 18.30 h. + Albín a Antónia Mokošoví a Marián

*Nedeľa*: 09.00 h. Za živých a zomrelých členov z rodiny Klemanovej a Federičovej

▪  **Liturgický kalendár týždňa:**

*Pondelok*: Najsvätejšieho mena Mária, ľubovoľná spomienka

*Utorok*:   Sv. Jána Zlatoústeho, biskupa a učiteľa Cirkvi

*Streda*:   Povýšenie svätého Kríža

*Štvrtok*:   Sedembolestnej Panny Márie, patrónky Slovenska

*Piatok*:   Sv. Kornela a Cypriána, mučeníkov

*Sobota*:   Sv. Róberta Bellarmína **ǀ** Sv. Hildegardy z Bingenu – učiteľov Cirkvi

*Nedeľa*:   25. nedeľa v Cezročnom období

▪ Sv. omše na slávnosť Sedembolestnej Panny Márie štvrtok 15.9. v našej farnosti budú:

*Topoľčany*: 6.30; 8.00; 10.30; 18.30 hod. **ǀ** *Nemčice*: **9.00 hod.** (*v stredu omša nie je!*)

▪ Náš autobus na púť do Šaštína odchádza vo štvrtok 15.9. o 6.30 hod. zo zastávky pri parkovisku oproti Modráku na Krušovskej ulici v Topoľčanoch. A bude mať zastávku o 6.40 hod. v Nemčiciach oproti Kultúrnemu domu. Autobus bude pre všetkých účastníkov plne hradený farským úradom, čiže pre záujemcov je púť zdarma! Ešte je zopár voľných miest. Kto má záujem, môže sa nahlásiť, avšak už len v sakristii farského kostola v Topoľčanoch, kde je celkový zoznam účastníkov.

▪ Otvárame novú prípravu na prijatie sviatosti birmovania, ktorá bude vyslúžená v máji/júni 2023. Prihlásiť na birmovku sa môžu žiaci 9. ročníka základných škôl a starší. Prihlasovanie je prostredníctvom elektronickej prihlášky, ktorá je zverejnená na našej farskej webovej stránke ([www.topolcany.fara.sk](http://www.topolcany.fara.sk)). Po starostlivom a zodpovednom elektronickom prihlásení musí záujemca si túto prihlášku prevziať vo svojom uvedenom e-maili, vytlačiť si ju, podpísať spolu s rodičom a priniesť osobne v úradných hodinách do kancelárie farského úradu. **Prihlasovanie je do 17.10.2022.**

▪ Poďakovanie za úrodu bude v Nemčiciach v nedeľu 25.9. pri sv. omši o 9.00 hod.

▪ Hnutie *Modlitby za kňazov* srdečne všetkých pozýva zapojiť sa do 40 dňovej reťaze modlitieb a pôstu za kňazov v čase od 15.9. do 24.10. Vyvrcholením bude púť v Šaštíne a to v sobotu 22. októbra 2022.

▪ Vo štvrtok 15.9. je takisto púť na Mechovičku so sv. omšou o 10.30 hod.

▪ Ďakujeme ochotným dobrodincom za finančný príspevok pre kňazský seminár v rámci dnešnej zbierky venovanej na tento účel. Všetkým vyslovujeme úprimne poďakovanie a srdečné Pán Boh zaplať a odmeň.